Az Oktatási és Szociális Bizottság 14 igen szavazattal, tartózkodás és ellenszavazat nélkül az alábbi határozatot hozta:

**171/2015. (IV. 15.) OSzB. sz. határozat**

Szombathely Megyei Jogú Város Közgyűlésének Oktatási és Szociális Bizottsága a KLIK Szombathelyi Tankerület Szombathelyi Történelmi Diákkarnevál című programjának megvalósításához benyújtott kérelmét megtárgyalta és úgy döntött, hogy a kérelmet az Önkormányzat 2015. évi költségvetésének Oktatási ágazat kiadásai „Versenyek, rendezvények, támogatások” sora terhére 350.000 Ft-tal támogatja.

**Felelős:** Rettegi Attila, az Oktatási és Szociális Bizottság elnöke

/dr. Bencsics Enikő, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője

Kovács Balázs, a Köznevelési, Sport és Ifjúsági Iroda vezetője/

**Határidő:** 2015. április 15.